
Apstiprināti
           ar Rīgas valstspilsētas pašvaldības
Dzīvojamo māju privatizācijas komisijas 
14.10.2026. lēmumu Nr. 1354
(prot. Nr. 37, 4. §)

Neizīrēta dzīvokļa izsoles noteikumi

1. Vispārīgie noteikumi

1.1. Rīgas valstspilsētas pašvaldības dzīvokļa īpašuma - neizīrēta dzīvokļa Zvaigžņu ielā 5-9, Rīgā (turpmāk – Objekts), izsoles noteikumi (turpmāk - Noteikumi) nosaka kārtību, kādā organizējama Objekta izsole atbilstoši Valsts un pašvaldību dzīvojamo māju privatizācijas pabeigšanas likumam, Publiskas personas mantas atsavināšanas likumam, Ministru kabineta 16.06.2015. noteikumiem Nr. 318 „Elektronisko izsoļu vietnes noteikumi” un Ministru kabineta 20.06.2017. noteikumiem Nr. 343 „Tiesu administrācijas maksas pakalpojumu cenrādis”.
1.2. Izsoli organizē Rīgas valstspilsētas pašvaldības Dzīvojamo māju privatizācijas komisija (turpmāk – Izsoles organizators).
1.3. Izsoli rīko Rīgas valstspilsētas pašvaldības Dzīvojamo māju privatizācijas komisijas izsoles komisija (turpmāk – Izsoles komisija).
1.4.	Objekta atsavināšanas veids – elektroniska izsole ar augšupejošu soli.
1.5.	Objekta sastāvs un raksturojums:
1.5.1.	adrese – Zvaigžņu iela 5-9, Rīga;
1.5.2.	neizīrēts 1-istabas dzīvoklis (kadastra numurs – 0100 913 8171, kopējā platība 20.8 m²) un dzīvokļa īpašumā ietilpstošās kopīpašuma 2080/42580 domājamās daļas no dzīvojamās mājas Zvaigžņu ielā 5, Rīgā (kadastra apzīmējums 01000350042001), dzīvojamās mājas Zvaigžņu ielā 5A, Rīgā (kadastra apzīmējums 01000350042002), dzīvojamās mājas Zvaigžņu ielā 5B, Rīgā (kadastra apzīmējums 01000350042003), tajā skaitā ar mājām funkcionāli saistītajām būvēm – šķūņa Zvaigžņu ielā 5, Rīgā (kadastra apzīmējums 01000350042004), šķūņa-garāžas Zvaigžņu ielā 5, Rīgā (kadastra apzīmējums 01000350042005), un zemes vienības Zvaigžņu ielā 5, Rīgā (kadastra apzīmējums 01000350042);
1.5.3.	lietu tiesības, kas apgrūtina Objektu, nav reģistrētas;
1.5.4.	papildu informācija – Rīgas valstspilsētas pašvaldības Mājokļu un vides departamenta Apsaimniekošanas pārvaldes Neprivatizētās daļas pārstāvības nodaļas 12.12.2025. brīvās dzīvojamās telpas Zvaigžņu ielā 5-9, Rīgā, apsekošanas aktā norādīts, ka dzīvojamā telpa nav derīga pastāvīgai dzīvošanai, tajā veicams remonts. Dzīvoklī ir krāsns apkure. 
1.5.5.	izsoles nosacītā cena – 20000 EUR;
1.5.6.	izsoles solis - 1000 EUR.

2. Informēšana par izsoli, personu autorizācija 
un maksājumu veikšana

2.1. Sludinājumi par Objekta izsoli publicējami Latvijas Republikas oficiālajā izdevumā ,,Latvijas Vēstnesis”, ievietojami Rīgas valstspilsētas pašvaldības Dzīvojamo māju privatizācijas komisijas (turpmāk – Komisija) mājas lapā  https://rdzmpk.lv, Elektronisko izsoļu vietnē https://izsoles.ta.gov.lv, (turpmāk – EIV), kā arī informācija par izsoli izliekama labi redzamā vietā pie attiecīgā Objekta.
[bookmark: _Hlk32585997]2.2. Personai, kura vēlas piedalīties izsolē, jāiemaksā:
2.2.1. nodrošinājums 10% apmērā no Objekta nosacītās cenas (turpmāk – Nodrošinājums), maksājuma mērķī obligāti norādot ,,Elektroniskā izsole, Objekta (adrese) izsoles nodrošinājums”;
2.2.2. reģistrācijas maksa – 65 EUR apmērā (turpmāk – Rīkotāja dalības maksa), maksājuma mērķī obligāti norādot ,,Elektroniskā izsole, Objekta (adrese) izsoles rīkotāja dalības maksa”, Rīgas valstspilsētas pašvaldības, reģistrācijas Nr. 90011524360, norēķinu kontā: Luminor Bank AS Latvijas filiāle, konts LV02RIKO0022000000000 vai AS „SEB banka”, konts LV84UNLA0022000000000. 
2.2.3. EIV dalības maksa 20 EUR apmērā saskaņā ar EIV elektroniski izrakstīto rēķinu.
2.3. Piecu darba dienu laikā pēc pretendenta pieteikuma un veikto maksājumu saņemšanas izsoles pretendents, kurš izpildījis visus izsoles priekšnoteikumus, tiek autorizēts EIV.
2.4. Komisijas organizēto nekustamo īpašumu izsoļu pretendentiem/ dalībniekiem/ nosolītājiem nodrošinājuma, reģistrācijas vai pirkuma maksa jāveic, izmantojot attiecīgās personas bankas norēķinu kontu. 
Finanšu līdzekļi (izsoles nodrošinājuma, reģistrācijas vai pirkuma maksa), kas Rīgas valstspilsētas pašvaldības norēķinu kontos būs ieskaitīti no trešās personas bankas norēķinu konta, netiks pieņemti kā samaksa par darījumu, un tie 30 (trīsdesmit) dienu laikā tiks atskaitīti uz attiecīgās trešās personas bankas kontu.

3. Maksājumu veikšana, izsoles rezultātu
apstiprināšana un pirkuma līguma slēgšana

3.1. Izsoles komisija, saņemot EIV automātiski sagatavoto izsoles aktu par nekustamā īpašuma pārdošanu izsolē:
3.1.1. 7 (septiņu) dienu laikā sagatavo un apstiprina izsoles protokolu (turpmāk – Protokols). Protokolu paraksta visi Izsoles komisijas (Izsoles rīkotājs) locekļi. Protokolam tiek pievienots EIV automātiski sagatavotais un Komisijā reģistrētais izsoles akts, kas ir Protokola neatņemama sastāvdaļa;
3.1.2. izsoles nosolītājam nosūta izziņu, kurā norādīta samaksas kārtība un termiņš.
3.2. Izsoles nosolītāja maksājumu veikšanas, izsoles rezultātu apstiprināšanas un pirkuma līguma slēgšanas kārtība:
	3.2.1. Izsoles nosolītājam nosolītā augstākā cena, atrēķinot iemaksāto Nodrošinājumu, jāsamaksā divu nedēļu laikā no izsoles dienas Rīgas valstspilsētas pašvaldības, reģistrācijas Nr. 90011524360, norēķinu kontā: Luminor Bank AS Latvijas filiāle, konts LV02RIKO0022000000000 vai AS „SEB banka”, konts LV84UNLA0022000000000, maksājuma mērķī norādot nosolītā Objekta adresi.
3.3. Pēc Noteikumu 3.2. apakšpunktā minētā maksājuma saņemšanas Rīgas valstspilsētas pašvaldības Dzīvojamo māju privatizācijas komisija apstiprina izsoles rezultātus. Par to tiek paziņots izsoles nosolītājam (turpmāk – Pircējs) un Pircējs 30 (trīsdesmit) dienu laikā pēc izsoles rezultātu apstiprināšanas paraksta Pirkuma līgumu.
3.4. Ja izsoles nosolītājs neveic maksājumu Noteikumu 3.2. apakšpunktā noteiktajā apmērā un termiņā, uzskatāms, ka izsoles nosolītājs ir atteicies pirkt Objektu. Izsoles komisija par to informē pēdējo pārsolīto dalībnieku, un rakstiski uzaicina viņu pirkt Objektu par paša nosolīto augstāko cenu.
3.5. Ja Pircējs nav parakstījis Pirkuma līgumu Noteikumu 3.3. apakšpunktā noteiktajā termiņā, uzskatāms, ka Pircējs ir atteicies pirkt Objektu un Izsoles komisija viņam nosūta paziņojumu, ka Rīgas valstspilsētas pašvaldības Dzīvojamo māju privatizācijas komisija var pieņemt lēmumu par izsoles rezultātu atcelšanu un izsoles atzīšanu par nenotikušu, ja Pirkuma līgums netiks parakstīts 10 (desmit) darba dienu laikā no paziņojuma nosūtīšanas dienas.
3.6. Izsoles komisija par 3.5. apakšpunktā minēto Rīgas valstspilsētas pašvaldības Dzīvojamo māju privatizācijas komisijas pieņemto lēmumu informē pēdējo pārsolīto dalībnieku un rakstiski uzaicina viņu pirkt Objektu par paša nosolīto augstāko cenu.
3.7. Ja izsolē nav pēdējā pārsolītā dalībnieka, Objekta izsole turpināma Publiskas personas mantas atsavināšanas likumā noteiktajā kārtībā.
3.8. Izsoles pēdējā pārsolītā dalībnieka maksājumu veikšanas, izsoles rezultātu apstiprināšanas un pirkuma līguma slēgšanas kārtība, ja izsoles nosolītājs nav veicis 3.2. apakšpunktā minētos maksājumus vai nav noslēdzis 3.3. apakšpunktā minēto Pirkuma līgumu:
	3.8.1. pēdējam pārsolītajam dalībniekam divu nedēļu laikā no paziņojuma pirkt Objektu par paša nosolīto augstāko cenu saņemšanas dienas jāapstiprina piekrišana pirkt Objektu un paša nosolītā augstākā cena, atrēķinot iemaksāto Nodrošinājumu, jāsamaksā Rīgas valstspilsētas pašvaldības, reģistrācijas Nr.90011524360, norēķinu kontā: Luminor Bank AS Latvijas filiāle, konts LV02RIKO0022000000000 vai AS „SEB banka”, konts LV84UNLA0022000000000, maksājuma mērķī norādot nosolītā Objekta adresi.
3.9. Pēc Noteikumu 3.8. apakšpunktā minētā maksājuma saņemšanas Rīgas valstspilsētas pašvaldības Dzīvojamo māju privatizācijas komisija apstiprina izsoles rezultātus. Par to tiek paziņots pēdējam pārsolītajam dalībniekam (turpmāk – pēdējais pārsolītais dalībnieks/Pircējs) un pēdējais pārsolītais dalībnieks/Pircējs 30 (trīsdesmit) dienu laikā pēc izsoles rezultātu apstiprināšanas paraksta Pirkuma līgumu.
3.10. Ja pēdējais pārsolītais dalībnieks/Pircējs neveic maksājumus Noteikumu 3.8. apakšpunktā noteiktajā apmērā un termiņā, uzskatāms, ka pēdējais pārsolītais dalībnieks/Pircējs ir atteicies pirkt Objektu.
3.11. Ja pēdējais pārsolītais dalībnieks/Pircējs nav parakstījis Pirkuma līgumu Noteikumu 3.9. apakšpunktā noteiktajā termiņā, Izsoles komisija viņam nosūta paziņojumu, ka Rīgas valstspilsētas pašvaldības Dzīvojamo māju privatizācijas komisija var pieņemt lēmumu par izsoles rezultātu atcelšanu un izsoles atzīšanu par nenotikušu, ja Pirkuma līgums netiek parakstīts 10 (desmit) darba dienu laikā no paziņojuma nosūtīšanas dienas.
3.12. Pretendentiem, kurus Izsoles komisija nav apstiprinājusi par izsoles dalībniekiem, Nodrošinājumu un izsoles organizatora dalības maksu atmaksā uz to pašu bankas kontu, no kura tika veikta Nodrošinājuma un izsoles organizatora dalības maksa samaksa, 10 (desmit) darba dienu laikā, skaitot no nākamās dienas pēc autorizācijas atteikuma.
3.13. Izsoles dalībniekiem, izņemot izsoles nosolītāju un pēdējo pārsolīto dalībnieku, Nodrošinājumu atmaksā uz bankas kontu no kura veikts minētais maksājums, 30 (trīsdesmit) dienu laikā, skaitot no izsoles noslēguma dienas.
3.14. Pēdējam pārsolītajam dalībniekam Nodrošinājumu atmaksā 10 (desmit) dienu laikā pēc Pirkuma līguma noslēgšanas ar Pircēju.
3.15. Nodrošinājumu neatmaksā izsoles nosolītājam vai pēdējam pārsolītajam dalībniekam, ja tas nav veicis attiecīgi Noteikumu 3.2. vai 3.8. apakšpunktā noteikto maksājumu, kā arī Pircējam vai pēdējam pārsolītajam dalībniekam/Pircējam, ja viņa rīcības dēļ Rīgas valstspilsētas pašvaldības Dzīvojamo māju privatizācijas komisija ir atcēlusi lēmumu par izsoles rezultātu apstiprināšanu. Noteikumu 3.3. un 3.9. apakšpunkta gadījumā Pircējam vai pēdējam pārsolītajam dalībniekam/Pircējam tiek atmaksāta pirkuma maksa.
3.16. Izsoles organizatora dalības maksu izsoles dalībniekiem neatmaksā.
3.17. Pircējam vai pēdējam pārsolītajam dalībniekam/Pircējam izsoles organizatora dalības maksa tiek atmaksāta pēc pirkuma līguma noslēgšanas.
[bookmark: _Hlk230774153][bookmark: _Hlk230774451]3.18. Lai nodrošinātu Starptautisko un Latvijas Republikas nacionālo sankciju likuma 5. panta otrajā daļā noteikto prasību izpildi, izsoles komisijai ir tiesības veikt pārbaudi attiecībā uz izsoles uzvarētāju – fizisku vai juridisku personu, tās valdes vai padomes locekļiem, patieso labuma guvēju, pārstāvēt tiesīgajām personām vai prokūristiem –, lai konstatētu, vai uz minētajām personām nav piemērotas starptautiskās vai nacionālās sankcijas, kā arī Eiropas Savienības vai Ziemeļatlantijas līguma organizācijas dalībvalstu noteiktās sankcijas, kas ietekmē būtiskas finanšu un kapitāla tirgus intereses.
	Objektu aizliegts nodot īpašumā personām, uz kurām attiecas Nacionālo drošību apdraudošu darījumu ierobežošanas likumā noteiktie ierobežojumi.
	Ja pārbaudes rezultātā tiek konstatēts, ka izsoles uzvarētājam vai tā patiesajam labuma guvējam ir piemērotas šajā punktā minētās sankcijas vai tas atbilst Nacionālo drošību apdraudošu darījumu ierobežošanas likumā noteiktajam subjektu lokam, izsoles uzvarētājs zaudē tiesības iegūt īpašumā Objektu.
	Šādā gadījumā Izsoles komisija ir tiesīga piedāvāt iegādāties Objektu izsoles dalībniekam, kurš ir solījis nākamo augstāko cenu, un šī dalībnieka solītā cena uzskatāma par nosolīto cenu.

4. Nenotikusi izsole

4.1. Izsole atzīstama par nenotikušu, ja:
	4.1.1. uz izsoli nav reģistrējusies neviena persona;
	4.1.2. neviens izsoles dalībnieks nepiedalās solīšanā;
	4.1.3. izsoles nosolītājs vai pēdējais pārsolītais dalībnieks, nav veicis attiecīgi Noteikumu 3.2. vai 3.8. apakšpunktā noteikto maksājumu;
	4.1.4. izsole bijusi izziņota, neievērojot Publiskas personas mantas atsavināšanas likumā noteiktās prasības;
	4.1.5. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
	4.1.6. tiek konstatēts, ka bijusi noruna kādu personu atturēt no piedalīšanās izsolē;
	4.1.7. Rīgas valstspilsētas pašvaldības Dzīvojamo māju privatizācijas komisija ir pieņēmusi lēmumu neapstiprināt vai atcelt izsoles rezultātus.
4.2. Ja Tiesu administrācija (EIV turētājs un pārzinis) izmantojot vietni vai nosūtot paziņojumu uz pakalpojuma saņēmēja e-pasta adresi, ir informējusi Izsoles organizatoru par plānotajiem pārtraukumiem EIV darbībā.
4.3. Pretenzijas par to, ka ir bijusi noruna atturēt izsoles dalībnieku no piedalīšanās izsolē, izsoles dalībnieki, iesniedzot attiecīgus pierādījumus, var pieteikt Komisijai - Izsoles organizatoram ne vēlāk kā trīs dienu laikā pēc izsoles noslēguma. 


5. Izsoles rezultātu apstiprināšana un pirkuma līguma slēgšana

5.1. Izsoles rezultātus Rīgas valstspilsētas pašvaldības Dzīvojamo māju privatizācijas komisija apstiprina ne vēlāk kā 30 (trīsdesmit) dienu laikā pēc samaksas veikšanas.
5.2. Pircējs vai pēdējais pārsolītais dalībnieks/Pircējs 30 (trīsdesmit) dienu laikā pēc izsoles rezultātu apstiprināšanas paraksta pirkuma līgumu. 

6. Citi noteikumi

6.1. Pircēja pienākums ir: 
	6.1.1. ar pirkuma līguma parakstīšanas brīdi, kā Objekta tiesiskajam valdītājam, veikt apsaimniekotāja izrakstīto rēķinu par pārvaldīšanu, uzturēšanu un komunālo pakalpojumu izdevumiem apmaksu;
	6.1.2. iesniegt zemesgrāmatu nodaļā dokumentus Pircēja īpašuma tiesību uz Objektu nostiprināšanai. Īpašuma tiesības uz Objektu Pircējam pāriet ar nostiprinājuma brīdi zemesgrāmatā. Visus izdevumus, kas saistīti ar Pircēja īpašuma tiesību nostiprināšanu zemesgrāmatā, sedz Pircējs.
6.2. Izsoles dalībniekiem ir tiesības iesniegt sūdzību Rīgas valstspilsētas pašvaldības Dzīvojamo māju privatizācijas komisijai – Izsoles organizatoram par izsoles norises kārtību un rezultātiem trīs darba dienu laikā no Objekta izsoles noslēguma dienas.
